อภิสิทธิ์ จี้รัฐบาลตอบประชาชนจะได้อะไรกับการแก้รัฐธรรมนูญที่ลดทอนอำนาจประชาชน
นายอภิสิทธิ์ เวชชาชีวะ หัวหน้าพรรคประชาธิปัตย์ ในฐานะผู้นำฝ่ายค้านในรัฐสภา ระบุถึงกรณีการเสนอร่างแก้ไขรัฐธรรมนูญ รายมาตราว่า หลักของร่างแก้ไขรัฐธรรมนูญ 3 คือมาตรา 68190 237 มีการลดทอนอำนาจของประชาชน และตัวแทนของประชาชนในการปกป้องสิทธิ์ขอบตนเอง ในการตรวจสอบการทำงานของฝ่ายบริหาร ทั้งนี้ตนคิดว่าเป้าหมายในการแก้ไขรัฐธรรมนูญครั้งนี้ ยังไม่มีความชัดเจนว่าจะประโยชน์ต่อประชาชนอย่างไร ซึ่งรัฐบาลควรตอบให้ได้ว่าประชาชนจะได้ประโยชน์อะไรกับการเปลี่ยนแปลงให้ขั้นตอนการตรวจสอบอ่อนลง ทั้งนี้การแก้รัฐธรรมนูญดังกล่าวขึ้นอยู่กับการตัดสินใจของสมาชิกรัฐสภา ซึ่งทุกคนจะต้องรับผิดชอบในการตัดสินใจของตนเองส่วนกรณีเสนอแก้วาระและที่มาของ ส.ว.ให้ ส.ว.มาจากการเลือกตั้งทั้งหมด 200 คน และสามารถดำรงวาระต่อได้ โดยไม่ต้องเว้นวรรค ส่วนส.ว.สรรหาที่เหลือวาระการดำรงตำแหน่ง 3 ปี ก็ให้อยู่จนครบวาระ เมื่อครบวาระแล้วก็ให้สภาพส.ว.สรรหา หมดสิ้นไป คงเหลือแค่ ส.ว.เลือกตั้ง 200 คน นายอภิสิทธิ์ระบุว่า ขึ้นอยู่กับการเลือกตั้งว่าจะเป็นการเลือกตั้งแบบไหน แต่เห็นว่าทุกครั้งที่มีการเลืิอกตั้งโดยตรงเป็นการยากที่จะแยกตัวออกจากพรรคการเมืองในทางปฏิบัติ เนื่องจากผู้ลงสมัครก็จะพยายามอ้างอิงกับฐานเสียงในพื้นที่ที่ตนเองลงสมัคร ถ้าจะมีให้ ส.ว.มาจากการเลือกตั้งทั้งหมดจริง จะต้องแก้ไขปัญหาในส่วนนี้ก่อน
 อภิสิทธิ์ ระบุ ร่างแก้รัฐธรรมนูญ 3 มาตรา เป็นการลดทอนอำนาจประชาชน ทั้งนี้รัฐบาลควรตอบให้ได้ว่าประชาชนจะได้ประโยชน์อะไรกับการแก้รัฐธรรมนูญครั้งนี้
ฝ่านค้าน,อภิสิทธิ์ เวชชาชีวะ,แก้รัฐธรรมนูญ